**Nu-ţi cer...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu-ţi cer s-opreşti viscol, furtună

Ce bat iarăşi în barca mea..

Îţi cer doar să mă ţii de mână,

Să pot rămâne Voia Ta!

Nu-ţi cer să-mi dai ranguri, avere

Ca să le am aicea jos...

Îţi cer doar dulcea mângâiere,

În lucrul meu pentru Hristos!

Nu cer iubirea de la oameni

Ce nu cunosc al Tău cuvânt,

Îţi cer Doamne, Ţie, Iubirea

Să-mi dai.. cât sunt pe-acest pământ!

Parfumul rozelor ce-ncântă

Şi inima şi ochiul meu,

Nu-l cer.. doar să mă ţii pe Stâncă,

O floare albă tot mereu!

Îţi cer Parinte-al Îndurării

Să fii cu mine-n zori de zi,

Şi până în apusul serii,

Cu mine Doamne, Tu să fii...

Să sorb miresme de Lumină...

In suflet, toate să le strâng..

Primind din Pacea Ta divină,

De bucurie..mereu plâng!

24.04.2016